[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Kuidagi on juhtunud niimoodi, et No\u0303ukogude ajaga pole Eestis veel lo\u0303pparvet tehtud. Kusagilt ei paista ka head ideed, kuidas seda teha, kirjutab Aimar Ventsel."}, {"text_idx": "#000006", "text": "Na\u0308gin hiljuti, kuidas kaks vana endist kommunisti Facebookis omavahel so\u0303nelema la\u0308ksid. Lahkarvamus tekkis teemal, kas Debora Vaarandilt peaks a\u0308ra vo\u0303tma Lennart Meri antud auraha ja hilisema eluto\u0308o\u0308preemia."}, {"text_idx": "#000007", "text": "Teatud mo\u0303ttes on need pensioniealised mehed va\u0308ga erinevad. U\u0308ks neist on praegu sotsiaaldemokraat, teine Isamaa liige. U\u0308ks astus kunagi Kommunistlikusse Parteisse ideoloogilistel kaalutlustel, sest uskus inimna\u0308olisesse sotsialismi, teine puhtalt oportunistlikult edasist karja\u0308a\u0308rito\u0303usu silmas pidades. U\u0308ks u\u0308ritab tervele maailmale selgeks teha et Venemaa on tegelikult tore riik ja selle elanikud on valestimo\u0303istetud, teine on Venemaa suhtes kriitiline."}, {"text_idx": "#000008", "text": "Endistel relvavendadel on ka palju u\u0308hist. Peale selle, et nad olid mitu head aastat parteikaaslased, ka\u0308isid nad u\u0308htedel ja samadel mai- ning oktoobriparaadidel, kus nad skandeerisid samu loosungeid. Mo\u0303lemad kollabreerusid vo\u0303o\u0303rvo\u0303imuga vastavalt oma vo\u0303imetele ja vajadustele. Mo\u0303lemad andsid oma panuse sotsialismi lo\u0303plikku vo\u0303itu ja helge tuleviku ehitamisse. Mo\u0303lemad usuvad siiani, et parteil on alati o\u0303igus ja et parteijuhatuse otsused ei kuulu vaidlustamisele."}, {"text_idx": "#000010", "text": "2000. aastate alguses ko\u0303las teadusmaailmas ha\u0308a\u0308li, mis va\u0308itsid, et on aeg lo\u0303petada postsotsialismist ra\u0308a\u0308kimine, sest sotsialism ja sellega seotu on juba ammu minevikku vajunud. Ma olin juba siis mo\u0303nevo\u0303rra skeptiline ja va\u0308itsin, et postsotsialismist saame ra\u0308a\u0308kida niikaua, kui sotsialismist ra\u0308a\u0308gitakse."}, {"text_idx": "#000011", "text": "Tegelikult oligi nii, et umbes ku\u0308mmekond aastat oli postsotsialismi rindel Ida-Euroopa uuringutes vaikus. Siis hakkas a\u0308kki vaikselt, aga selle eest pidevalt suureneva tulvana tulema raamatuid ja artikleid, milles analu\u0308u\u0308siti, ka\u0308sitleti vo\u0303i kasvo\u0303i ainult mainiti sotsialistlikku perioodi. Mida rohkem aeg edasi la\u0308ks, seda aktuaalsemaks muutus sotsialistliku mineviku uurimine."}, {"text_idx": "#000012", "text": "Me elame nu\u0308u\u0308d ajaja\u0308rgul, mil sotsialismil on a\u0308kki ta\u0308hendus, ta\u0308hendus on sellel, mida keegi sel ajal tegi ning praegused hinnangud kipuvad olema mustvalged. Pole see sotsialism nii surnud midagi! Ka Eestis ilmuvad kapist va\u0308lja sotsialismiaegsed luukered ja nagu na\u0308ha, need la\u0308hevad inimestele korda."}, {"text_idx": "#000013", "text": "Mul on praegu ka\u0308sil u\u0308ks uurimisprojekt No\u0303ukogude perioodi ma\u0308letamisest Kasahstanis. Kasahstanis on No\u0303ukogude aeg, o\u0303igemini ma\u0308lestus sellest, veel rohkem elus kui Eestis. Almato\u0303 kesklinnas on suur park 28 panfilovlase ma\u0308lestamiseks (tegemist oli Kasahstanis formeeritud va\u0308eosaga, mille 28 so\u0303durit hukkusid \"kangelaslikult\" Moskvat kaitstes. Hiljem tuli va\u0308lja, et see on u\u0308he ajakirjaniku poolt kokku luisatud legend ega vasta to\u0303ele). Samas ko\u0303rval asuvad suur vo\u0303idumonument, igavene tuli ja ma\u0308lestusma\u0308rk kasahhi naissnaiperitele."}, {"text_idx": "#000014", "text": "Kasahstanis ei ta\u0308histata 9. maid ametlikult, selle asemel on 7. mail rahvusliku u\u0308htsuse pa\u0308ev koos paraadi ja pidulike ko\u0303nedega, ent 9. mai on mitteametlik pu\u0308ha igavese polgu ja veteranidega (Georgi lindid on de facto keelatud)."}, {"text_idx": "#000015", "text": "Kasahstani omaaegne president Nursultan Nazarbajev kuulutas Stalini perioodi ametlikult inimsusevastaseks rez\u030ciimiks ja Kasahstanis on ko\u0303igist No\u0303ukogude Liidu endistest liiduvabariikidest ko\u0303ige rohkem ta\u0308helepanu pu\u0308hendatud Gulagi arhipelaagi ma\u0308lestusele elushoidmisele. Kasahstanis oli tol ajal palju laagreid \u2013 o\u0303igemini oligi Kasahstan u\u0308ks suur vangilaager \u2013 ja neid muuseume ning memoriaalkomplekse annab la\u0308bi ka\u0308ia."}, {"text_idx": "#000016", "text": "Kui ma aga u\u0308helt oma tuttavatelt ku\u0308sisin, milline on suhtumine Turkestani Leegioni (sakslaste poolt moslemiusku so\u0303javangidest kokku pandud va\u0308eosade katusnimetus. Leegionis oli palju Kesk-Aasiast pa\u0308rit so\u0303dureid), siis oli vastus kiire tulema: \"Neid me peame vabadusvo\u0303itlejateks!\". No\u0303nda u\u0308tlevad inimesed, kes 9. mail punaste nelkidega igavese tule juurde la\u0308hevad."}, {"text_idx": "#000017", "text": "\"No\u0303nda vo\u0303ibki Kasahstanis na\u0308ha ausambaid Tsaari-Venemaa kindralitele ning kasahhi khaanidele, kes nende vastu so\u0303disid.\""}, {"text_idx": "#000018", "text": "Ma olen ammu pannud ta\u0308hele, et Kesk-Aasia on regioon, kus va\u0308lditakse konflikte ja u\u0308ritatakse leida kompromisse. Kompromissid leitakse ning seda suudetakse teha isegi niivo\u0303rd vastuolulisel ja u\u0308hiskonda lo\u0303hestaval teemal nagu seda on suhtumine Teise maailmaso\u0303tta. Selles on oma roll muidugi ka valitsusel ning enneko\u0303ike presidendil, kes u\u0308ritavad asja sa\u0308ttida nii, et konfliktsetel teemadel on nurgad maha silutud. No\u0303nda vo\u0303ibki Kasahstanis na\u0308ha ausambaid Tsaari-Venemaa kindralitele ning kasahhi khaanidele, kes nende vastu so\u0303disid."}, {"text_idx": "#000019", "text": "U\u0308heaegselt on olemas No\u0303ukogude vo\u0303imu su\u0308mboliseerivad su\u0308mbolid kui ka No\u0303ukogude vo\u0303imu ohvrite memoriaalid. Igaks juhuks pole u\u0308heselt paika pandud, et kes on head vo\u0303i halvad, kas Punaarmees vo\u0303i Turkestani Leegionis teeninud kasahhid."}, {"text_idx": "#000020", "text": "Kindlasti on inimestel vastandlikke hinnanguid u\u0308hele vo\u0303i teisele isikule vo\u0303i su\u0308ndmusele, kuid mulle tundub, et valitsev riiklik konsensus seisneb selles, et puudub ametlik konsensus."}, {"text_idx": "#000021", "text": "Ma ei va\u0308ida, et kogu Kasahstani kogemust annab Eestisse u\u0308le kanda, aga sealne asjade ka\u0308ik na\u0308itab, et vastuolulisi teemasid on kuidagi vo\u0303imalik niimoodi ka\u0308sitleda nii, et ei teki su\u0308gavaid u\u0308hiskondlikke lo\u0303hesid. Vo\u0303ib-olla on eestlaste protestantlik eetika liiga kompromissitu, ma ei oska o\u0308elda."}, {"text_idx": "#000022", "text": "Kindlasti on erinev see, millistele suhtumistele 1990. aastate alguses hakati riiki u\u0308les ehitama Eestis ja Kasahstanis. Kuidagi on aga niimoodi juhtunud, et No\u0303ukogude ajaga pole Eestis veel lo\u0303pparvet tehtud. Kusagilt ei paista ka head ideed, kuidas seda teha. Aga ajalugu koosneb vastuolulistest su\u0308ndmustest ja isikutest, vo\u0303ib-olla piisab alustuseks selle lihtsa to\u0303siasja tunnustamisest."}, {"text_idx": "#000023", "text": "Harri Tiido: u\u0308he filosoofi mo\u0303tteid Venemaadest"}, {"text_idx": "#000024", "text": "Kirjastaja: \"Punane po\u0303rgu\" ei ja\u0308ta ku\u0308simust, kas ja\u0308tta mo\u0303ni viisnurk kuhugi rippuma"}, {"text_idx": "#000025", "text": "S\u030cis\u030ckin: la\u0308a\u0308nel on Ukrainas ka\u0308ivas so\u0303jas oma su\u0308u\u0308"}, {"text_idx": "#000026", "text": "Hent Kalmo: ku\u0308lm so\u0303da Narva jo\u0303el"}, {"text_idx": "#000027", "text": "Enno Uibo: meie kirjandust ei peaks esindama punaaktivist ja ku\u0308u\u0308ditaja"}, {"text_idx": "#000028", "text": "Kadri Taperson: miks kirjanikud ta\u0308naval ei ole?"}, {"text_idx": "#000029", "text": "Mart Kalm: Tallinn on ebaratsionaalselt ho\u0303re ja sisuliselt va\u0308lja ehitamata"}, {"text_idx": "#000031", "text": "Vanemteadur: on aeg arutada, kuidas hinnata inimeste osalust ku\u0308u\u0308ditamises"}, {"text_idx": "#000032", "text": "Aimar Ventsel: vene pealiku a\u0308mber"}, {"text_idx": "#000034", "text": "Andres Po\u0303der: kas vajame suukorvistamist?"}, {"text_idx": "#000037", "text": "Kaarel Tarand: ku\u0308lmasurm ei kohuta"}, {"text_idx": "#000041", "text": "Suninen no\u0303ustus viimaks reedeseid probleeme lahkama"}, {"text_idx": "#000042", "text": "Turu raamatumessil tutvustatakse ka va\u0308rsket eesti kirjandust"}, {"text_idx": "#000043", "text": "Venemaa ru\u0308ndas Ukrainat 40 Shahedi drooniga"}, {"text_idx": "#000048", "text": "Jabeur teenis esimese turniirivo\u0303idu ko\u0303vakattega va\u0308ljakul"}, {"text_idx": "#000049", "text": "Riik toetab Kagu-Eesti ettevo\u0303tlust 7,5 miljoni euroga"}, {"text_idx": "#000050", "text": "Venemaa ja Valgevene suusatajate vo\u0303istluskeeld ja\u0308i pu\u0308sima"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000055", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]